Psoroptozė
Psoroptozė arba gyvulių niežai – gyvulių liga, kurią sukelia Psoroptes genties niežinės erkės. Daugiausia psoroptoze serga avys, triušiai, retesniais atvejais – galvijai, arkliai. Odos vietose, pažeistose erkių, atsiranda gelsvų arba rausvų mazgelių, skysčio pilnų puslių. Odą niežti, prasideda jos uždegimas, išslenka plaukai, gyvuliai liesėja. Liga gydoma akaricidiniais preparatais.